bygningsakustikk
Store norske leksikon,Realfag,Fysikk,Akustikk
Bygningsakustikk er læren om lydens utbredelse i bygninger. Når det er snakk om lydutbredelse innenfor ett og samme rom, kalles det romakustikk, og når det er til andre rom i bygningen, snakker man om lydisolasjon.
Romakustikk avhenger av rommets overflatematerialer, geometri, inventar og av tilstedeværende personer. For trapperom, felles gang, undervisningsrom, gymnastikksaler, idrettshaller, oppholdsrom i barnehager og industrilokaler stiller byggeforskriftene krav til akustisk dempning av rommet, slik at etterklangstiden blir kort.De akustiske kravene er i hovedsak spesifisert i Norsk standard NS8175: Lydforhold i bygninger. Her stilles også krav til lydisolering mellom ulike bruksenheter, for eksempel mellom to leiligheter i et rekkehus, til isolering mot støy fra utendørs kilder, og til maksimalt lydnivå fra tekniske installasjoner. Les mer i Store norske leksikon akustikk